CELEX: C2005/271/48
Language: lv
Date: 2005-10-29 00:00:00
Title: lieta T-324/05: Prasība, kas celta 2005. gada 25. augustā — Igaunija/Komisija

29.10.2005   
            
            
               LV
            
            
               Eiropas Savienības Oficiālais Vēstnesis
            
            
               C 271/24
            
         Prasība, kas celta 2005. gada 25. augustā — Igaunija/Komisija
   (lieta T-324/05)
   (2005/C 271/48)
   Tiesvedības valoda — igauņu
   Lietas dalībnieki
   
      Prasītāja: Igaunijas Republika (pārstāvis — Lembits Uibo [Lembit Uibo], pārstāvis)
   
      Atbildētāja: Eiropas Kopienu Komisija
   Prasītājas prasījumi:
   atcelt Komisijas Regulu (EK) Nr. 832/2005 (OV L 138, 01.06.2005., 3. lpp.).
   Pamati un galvenie argumenti
   Prasība tiek celta par Komisijas 2005. gada 31. maija Regulas (EK) Nr. 832/2005 par cukura, izoglikozes un fruktozes pārpalikuma daudzumu noteikšanu Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā (1) atcelšanu.
   Prasītāja izvirza šādus argumentus:
   
               —
            
            
               būtiski procedūras pārkāpumi Regulas (EK) Nr. 832/2005 pieņemšanā — kopīgās atbildības principa pārkāpums, uzdodot komisārei Fišerei Boelei [Fischer Boel] noskaidrot no tirgus izņemamā cukura daudzumu pirms regulas pieņemšanas;
            
         
               —
            
            
               attiecībā uz regulām par EK līguma īstenošanu — Regula (EK) Nr. 832/2005 pārkāpj Regulu (EK) Nr. 60/2004, kas ir tās tiesiskais pamats, jo:
               
                           a)
                        
                        
                           Regula (EK) Nr. 832/2005 ir pretrunā ar Regulas (EK) Nr. 60/2004 6. pantu, jo privātās mājsaimniecībās uzglabātais cukura daudzums tika iekļauts virsnormas krājumos;
                        
                     
                           b)
                        
                        
                           Komisija pretrunā ar Regulas (EK) Nr. 60/2004 6. panta 1. punkta c) apakšpunktu nav ņēmusi vērā īpašos apstākļus, kādos krājumi radušies Igaunijā;
                        
                     
         
               —
            
            
               pamatojuma norādīšanas pienākuma pārkāpums saskaņā ar EKL 253. pantu, jo Regulā (EK) Nr. 832/2005 nav norādīts pamatojums tam, kādēļ privātajās mājsaimniecībās uzglabātais cukurs tiek iekļauts virsnormas krājumos un nav ņemti vērā apstākļi, kādos šie krājumi radušies;
            
         
               —
            
            
               labas pārvaldības principa pārkāpums, jo, pieņemot Regulu (EK) Nr. 832/2005, Komisija nav ņēmusi vērā īpašos apstākļus, kādos Igaunijā radušies krājumi, tai skaitā pašas Eiropas Savienības devumu cukura importa pieaugumam;
            
         
               —
            
            
               labas ticības principa pārkāpums, jo netika pieņemti nekādi pasākumi, lai novērstu cukura eksporta pieaugumu no Eiropas Savienības uz Igauniju un tika kavēti Igaunijas pretpasākumi;
            
         
               —
            
            
               diskriminācijas aizlieguma principa pārkāpums, jo cukura pārpalikuma noteikšanā atbilstoši Regulai (EK) Nr. 832/2005 Igaunija ir diskriminēta salīdzinājumā ar tā saucamajām vecajām dalībvalstīm un iespējamie pasākumi Regulas (EK) Nr. 832/2005 īstenošanai radītu Igaunijas uzņēmumu un mājsaimniecību diskrimināciju salīdzinājumā ar attiecīgajām grupām vecajās dalībvalstīs vai salīdzinājumā ar uzņēmumiem vecajās dalībvalstīs;
            
         
               —
            
            
               uzņēmumu un/vai privāto mājsaimniecību īpašumtiesību pārkāpums, jo iespējamie pasākumi Regulas (EK) Nr. 832/2005 īstenošanai noteiktu šīm personām ierobežojumus, ko nevarētu attaisnot ar leģitīmiem mērķiem un radītu viņu tiesību nesamērīgu ierobežojumu;
            
         
               —
            
            
               samērīguma principa pārkāpums, jo saskaņā ar Regulu (EK) Nr. 832/2005 pienākumam izņemt no tirgus cukura daudzumu, kas atbilst privātajās mājsaimniecībās uzglabātajam cukura daudzumam, nav leģitīms mērķis un rada viņu tiesību nesamērīgu ierobežojumu.
            
         
      (1)  OV L 138, 01.06.2005., 3. lpp.